Ir-Regolament tal-Kummissjoni (KE) Nru 2048/97
ta' l-20 t'Ottubru 1997
li jemenda r-Regolamenti (KE) Nru 936/97 li jintroduċu u jipprovdu għall-amministrazzjoni tal-kwoti tat-tariffi għal-laħam taċ-ċanga frisk, imkessaħ u ffriżat ta' kwalita’ għolja u għal-laħam iffriżat tal-buflu u (KE) Nru 996/97 dwar l-introduzzjoni u l-amministrazzjoni tal-kwota tat-tariffa ta' l-importazzjoni tal-laħam irqiq iffriżat mill-ġenb t'isfel tal-bovini li jaqgħu taħt il-kodiċi tan-NM 02062991
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KE) Nru 936/97 tas-27 ta' Mejju 1997 li jintroduċi u jipprovdi għall-amministrazzjoni tal-kwoti tat-tariffi għal-laħam taċ-ċanga frisk, imkessaħ u ffriżat ta' kwalità għolja u għal-laħam iffriżat tal-buflu [1], u b'mod partikolari l-Artikolu 7(2) tiegħu,
Wara li kkunsidrat ir-Regolament tal-Kummissjoni (KE) Nru 996/97 tat-3 ta' Ġunju 1997 li jintroduċi u jipprovdi għall-amministrazzjoni tal-kwota tat-tariffa għal-laħam irqiq iffriżat mill-ġenb t'isfel tal-bovini li jaqgħu taħt il-kodiċi tan-NM 02062991 [2], u b'mod partikolari l-Artikolu 6(2) tiegħu,
Billi l-Arġentina reġgħet tat isem ġdid lill-awtorità li għandha s-setgħa li toħroġ iċ-ċertifikati ta' awtentiċità; billi l-Anness II tar-Regolamenti (KE) Nru 936/97 u (KE) Nru 996/97 għandu għalhekk jiġi emendat,
ADOTTAT DAN IR-REGOLAMENT:
Artikolu 1
Fl-Anness II tar-Regolamenti (KE) Nru 936/97 u (KE) Nru 996/97, "Secretaría de agricultura, ganadería y pesca" hija mibdula bi "Secretaría de agricultura, ganadería, pesca y alimentación".
Artikolu 2
Dan ir-Regolament għandu jidħol fis-seħħ fit-tielet ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda jgħodd b'effett mis-17 ta' Lulju 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 t'Ottubru 1997.